

**Република Србија**

**ГРАД ВРАЊЕ**

**ГРАДСКО ВЕЋЕ**

Број: 06-241/4/2022-04

Дана:31.10.2022. године

**В р а њ е**

На оснoву члана 38. Закона о удружењима („ Службени гласник РС“ број: 51/2009 и 99/2011-др.закон и 44/2018-др.закон), Програма подршке за спровођеље пољопривредне политике и политике руралног развоја града Врања за 2022.годину („Службени гласник града Врања“, бр:4/2022), члана 61. Пословника Градског већа града Врања („Сл. гласник града Врања, број: 29/2020), по расписаном јавном позивуза доделу финансијских средстава за реализацију програмских активности успостављање и јачање удружења у области пољопривреде на територији града Врања за 2022. године, Градско веће, града Врања на седници одржаној 31.10.2022. године, разматрало је Предлог Комисије за доделу средстава удружењима у пољопривреди о расподели средстава за финансирање и суфинансирање програма удружења грађана у области пољопривреде бр. 06-46/22 од 26.10.2022. године и донело

**ОДЛУКУ**

**О ИЗБОРУ ПРОГРАМА УДРУЖЕЊА ГРАЂАНА У ОБЛАСТИ ПОЉОПРИВРЕДЕ КОЈИ ЋЕ СЕ ФИНАНСИРАТИ И СУФИНАНСИРАТИ НА ТЕРИТОРИЈИ ГРАДА ВРАЊА У 2022. ГОДИНИ**

**Члан 1**

По расписаном Јавном позивуза доделу финансијских средстава за реализацију програмских активности успостављање и јачање удружења у области пољопривреде на територији града Врања за 2022. године, додељују се средства:

|  |  |  |  |
| --- | --- | --- | --- |
| **РБ** | **Подносилац пројекта** | **Назив пројекта** | **Вредност пројекта** |
| 1. | ДП „Матица“ Врање, ул. Стевана Мокрањца 23 Врање | Развој и унапређење пчеларства | 400.000,00 |
| 2. | Удружење грађана „Стрелци противградне заштите-Врање“ сл. Дубница | Противградна заштита пољопривредних површина | 900.000,00 |
| 3. | Удружење пољопривредних произвођача“Наш завичај“ Врање, с. Големо Село | Оживљавање и подстицај пољопривредне производње, воћарства и повратка у „Наш завичај“ | 300.000,00 |
| 4. | Удружење пољопривредних произвођача „Тим - Катун“ Врање, сл. Катун | Набавка опреме за боље држање, прираштај и узгој свиња | 300.000,00 |
| 5. | Удружење пољопривредника „Биоштала“ Врање, сл. Дубница | Повећање производње и капацитета млечних и месних производа | 250.000,00 |
| 6. | Удружење „Боровница са југа“ Врање, ул. Краља Стефана Првовенчаног 97/11 | Удружење „Боровница са југа“ је окупило чланове који се баве производњом високожбунасте боровнице | 250.000,00 |
| 7. | Удружење произвођача цвећа „Цвеће калиопа Врање“ Врање, сл. Доњи Вртогош | Набавка репроматеријала (супстрата) са циљем побољшања квалитета и квантитета пољопривредне производње | 200.000,00 |
| 8. | Удружење боровничара „Бобица здравља“ Врање, ул. Пане Ђукића | Унапређење пољопривредне производње | 200.000,00 |
| 9. | Удружење пчелара „Пчелица“ Врање, ул. Чеде Димитријевића-Дембе бр. 20 | Развој и унапређење савременог пчеларства (органско пчеларство) | 200.000,00 |
| 10. | Удружење пољопривредника „Кемал“ Врање, сл. Доње Жапско | Развој сточарства и ратарства на југу Србије | 200.000,00 |
| 11. | Пчеларско друштво „Врањска Бања“ Врањска Бања, сл. Изумно | Побољшање услова рада удружења набавком нове опреме у пчеларству | 200.000,00 |
| 12. | Удружење пољопривредника „Ћуковац“ Врање, сл. Ћуковац | Подизање засада органске малине „Енросадире“ | 150.000,00 |
| 13. | Удружење пољопривредника „Зелена оаза“ Врање, ул. Радних бригада | Женских руку дело – производња сушеног воћа, поврћа и лековитог биља | 150.000,00 |
| 14. | ДП „Млади пчелар“ Врање, ул. Густава Крклеца 5 | Оспособљавање двадесет младих за покретање сопственог пчеларства и поклањање по једне кошнице са пратећим друштвом сваком полазнику | 150.000,00 |
| 15. | Удружење пољопривредника „Црвена ружа“ Врање, ул. Бунушевачка бб | Одржива финална производња сушеног воћа, поврћа и лековитог биља | 150.000,00 |
|  |  | УКУПНО: | 4.000.000,00 |

**Члан 2.**

У име града Врања, са носиоцима одобрених програма уговор ће закључити градоначелник.

**Члан 3**

Одлука је коначна.

Одлука ће бити објављена на званичном сајту града Врања.

**Образложење**

Програмом подршке за спровођеље пољопривредне политике и политике руралног развоја града Врања за 2022.годину („Службени гласник града Врања“, бр:4/2022), прописан је поступак, услови и критеријуми за доделу средставаза реализацију програмских активности успостављање и јачање удружења у области пољопривреде на територији града Врања за 2022. годину.

У складу са тим Градско веће града Врања расписало је јавни позив за доделу финансијских средстава за реализацију програмских активности успостављање и јачање удружења у области пољопривреде на територији града Врања за 2022. годину. Јавни позив је обајављен на званичном сајту Града Врања.

Решењем Градског већа образована је Комисија за доделу средстава удружењима у пољопривреди.

Комисија је извршила увид у достављене пријаве и извршила стручну оцену свих пријава, те је сачинла Прелиминарну ранг листу и исту објавила на званичној интернет страници града Врања.

Учесници конкурса имали су право приговора на ранг листу у року од 8 дана од дана објављивања листе, како приговора није било Комисија је израдила Коначну ранг листу коју је објавила 25.10.2022. године на званичном сајту града Врања.

Након тога достављен је Предлог одлуке на разматрање и усвајање Градском Већу града Врања, те је Градско веће исти прихватило и донело Одлуку као у диспозитиву.

**ГРАДСКО ВЕЋЕ ГРАДА ВРАЊА,**

**дана :31.10.2022. године, број: 06-241/4/2022-04**

**ПРЕДСЕДНИК  
 ГРАДСКОГ ВЕЋА  
 др Слободан Миленковић**